प्रतिशत

प्रतिशत (Percent) गणित में किसी अनुपात को व्यक्त करने का एक तरीका है। प्रतिशत का अर्थ है  प्रति सौ  या प्रति सैकड़ा (% =1/100) ; एक सौ में एक। 

उदाहरण के लिये माना कि गणित के प्रश्नपत्र का पूर्णांक 50 है और उस प्रश्नपत्र में कोई छात्र 48 अंक प्राप्त करता है तो कहते हैं कि उस छात्र को 48/50 = 96/100 = 96 प्रतिशत (96%) अंक मिले। इसी तरह कहते हैं कि वायुमंडल में आक्सीजन की मात्रा 20% है। किसी कक्षा में 20 विद्यार्थियों में से केवल 15 ही उतीर्ण हुए तो कहेंगे कि केवल 75% विद्यार्थी उतीर्ण हुए तथा 25% अनुतीर्ण (फेल) हो गये।

1. साधारण भिन्न या दशमलव भिन्न को प्रतिशत भिन्न में बदलने के लिए उस भिन्न में 100 से गुणा करते हैं।

उदाहरण 1. 7/8 को प्रतिशत भिन्न में लिखिए।

हल: 7/8 = (7/8*100)% = 87.5%

2. प्रतिशत भिन्न को दशमलव या साधारण भिन्न में बदलने के लिए उस भिन्न में 100 से भाग देते हैं।

उदाहरण 2. 40% को साधारण भिन्न में लिखिए।

हल: 40% = 40/100 = 2/5

3. किसी वस्तु के भाव में x % वृद्धि हो जाने पर, इस मद पर खर्च न बढ़े इसके लिए वस्तु की खपत में कमी = [x/(x+100)] * 100

+प्रतिशत और उसके तुल्य सरल भिन्न100%  90%  80%  75%  70%  66.(6)%  60%  50%  40%  33.(3)%  30%  25%  20%  15%  12.5%  10%  5%  2%  1%  0.5% 1⁄1  9⁄10  4⁄5  3⁄4  7⁄10  2⁄3  3⁄5  1⁄2  2⁄5  1⁄3  3⁄10  1⁄4  1⁄5  3⁄20  1⁄8  1⁄10  1⁄201⁄50 1⁄100 1⁄200 

 अन्य प्रणालियाँ 
विभिन्न स्थितियों में किसी अनुपात को व्यक्त करने के अलग-अलग तरीके अपनाए जाते हैं। प्रतिशत में अनुपात का आधार (हर) १०० होता है। इसी प्रकार १०००, १ लाख, या १० लाख को आधार मानकर भी अनुपातों को व्यक्त करने की प्रथा है। यदि १० लाख लोगों में से ७ लोग किसी रोग से पीड़ित हैं तो कहते हैं कि उस रोग से दुनिया के ७ पीपीएम (parts per million) लोग पीड़ित हैं।

 बाहरी कड़ियाँ 
 Express learning - percentages BBC raw money

श्रेणी:प्रारम्भिक अंकगणित